**ริชาร์ด เจมส์ ดันบาร์ แฮริส** (อังกฤษ: Richard James Dunbar Harris) เป็นวิสัญญีแพทย์ชาวออสเตรเลียและนักประดาน้ำในถ้ำที่มีบทบาทสำคัญใน ปฏิบัติการค้นหาและกู้ภัยถ้ำหลวง เขาและเครก ชาลเลนได้รับรางวัล Australian of the Year 2019 ร่วมกันอันเป็นผลมาจากการช่วยเหลือครั้งนั้น

อาชีพแพทย์
----------

หลังจากเรียนจบที่ St Peter's College เมือง แอดิเลด แฮร์ริสสำเร็จการศึกษาระดับปริญญาตรีสาขาแพทยศาสตร์และศัลยศาสตร์บัณฑิตที่ Flinders University ในปี ค.ศ. 1988 ต่อมาเขาสำเร็จการศึกษาด้านวิสัญญีแพทย์ในสหราชอาณาจักรและนิวซีแลนด์ แฮร์ริสทำงานเป็นที่ปรึกษาด้านแพทย์ทางอากาศและวิสัญญีแพทย์ให้กับ South Australian Ambulance Service เขาเคยทำงานในทีมช่วยเหลือทางการแพทย์ในกรณีภัยพิบัติทางธรรมชาติในภูมิภาคแปซิฟิก และมีส่วนร่วมในภารกิจ Australian Aid ที่ วานูอาตู

นักดำน้ำในถ้ำ
-------------

แฮริสเป็นนักประดาน้ำในถ้ำที่มีประสบการณ์มากกว่า 30 ปี ประสบการณ์การดำน้ำในถ้ำของแฮริสรวมถึงการนำทีมนักดำน้ำชาวออสเตรเลียในการดำน้ำบันทึกความลึก 192 และ 221 เมตร (210 และ 242 หลา) ในปี ค.ศ. 2011 และ ค.ศ. 2012 ขณะค้นหาแหล่งต้นน้ำของแม่น้ำ Pearse ของนิวซีแลนด์ ภารกิจนี้ถูกถ่ายทำให้กับเนชั่นแนลจีโอกราฟิก ในปี ค.ศ. 2011 แฮร์ริสได้รับการร้องขอจากตำรวจเซาท์ออสเตรเลียให้เข้าร่วมในการกู้ร่างเพื่อนสนิทของเขา Agnes Milowka ซึ่งเสียชีวิตขณะสำรวจถ้ำใกล้ แทนทานูลา ทางตะวันออกเฉียงใต้ของรัฐเซาท์ออสเตรเลีย

ในปี ค.ศ. 2009 แฮร์ริสได้รับรางวัล "ความสำเร็จดีเด่น" ในการประชุมวิชาการเพื่อเป็นการแสดงถึงความทุ่มเทของเขาในการสำรวจการดำน้ำในถ้ำ และในปี ค.ศ. 2017 เขาได้รับรางวัลเช่นกัน

ปฏิบัติการค้นหาและกู้ภัยถ้ำหลวง
-------------------------------

ในเดือนมิถุนายนปี ค.ศ. 2018 แฮร์ริสกำลังจะออกเดินทางในช่วงวันหยุดเพื่อไปดำน้ำในถ้ำที่ Nullarbor Plain เมื่อเขาและคู่หูนักดำน้ำ เครก ชาลเลน ได้รับการร้องขอจากรัฐบาลไทยตามคำแนะนำของผู้เชี่ยวชาญด้านการดำน้ำในถ้ำชาวอังกฤษ พวกเขาจึงยกเลิกแผนการดำน้ำในวันหยุดและเดินทางมายังประเทศไทยเพื่อพยายามช่วยเหลือเด็กไทยสิบสองคนและโค้ชทีมฟุตบอลของพวกเขาที่ ถูกขังอยู่ในถ้ำหลวงขุนน้ำนางนอน

ความพยายามของแฮร์ริสตลอดการกู้ภัยได้รับการอธิบายว่าเป็นสิ่งจำเป็น เขาทำการประเมินทางการแพทย์กับเด็กชายทั้งหมดที่ติดอยู่ในถ้ำและมันเป็นคำแนะนำของเขาว่าเจ้าหน้าที่ควรเริ่มต้นการช่วยชีวิตเด็กที่แข็งแกร่งที่สุดก่อนตามด้วยเด็กที่อ่อนแอที่สุด ระหว่างการช่วยเหลือแฮร์ริสได้ให้ยากล่อมประสาทกับเด็กชายเพื่อทำให้มั่นใจว่าพวกเขาจะไม่ตื่นตระหนกในระหว่างการช่วยเหลือ แฮริสและชาลเลนเป็นสมาชิก 2 คนสุดท้ายของทีมกู้ภัยที่ออกจากถ้ำหลังจากการช่วยเหลือ

เมื่อวันที่ 24 กรกฎาคม ค.ศ. 2018 แฮริส พร้อมด้วย ชาลเลน ได้รับรางวัล Star of Courage และ Medal of Order of Australia จาก ผู้สำเร็จราชการออสเตรเลีย เมื่อวันที่ 7 กันยายน ปีเดียวกัน สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้พระราชทาน เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น ปฐมดิเรกคุณาภรณ์ แก่ แฮริส และ ชาลเลน

ในวันชาติออสเตรเลียปี ค.ศ. 2019 แฮร์ริสได้รับการประกาศให้เป็น ชาวออสเตรเลียแห่งปี 2019 ร่วมกับชาลเลน

เมื่อวันที่ 5 พฤศจิกายน ค.ศ. 2019 หมอแฮร์ริสและชาลเลนได้เผยแพร่หนังสือ Against All Odds ที่เล่าถึงการมีส่วนร่วมในการช่วยเหลือเด็กชายจากถ้ำหลวง ในหนังสือและในการสัมภาษณ์ทางวิทยุที่โปรโมตหนังสือ พวกเขาแก้ไขความไม่ถูกต้องบางประการในสื่อเกี่ยวกับการช่วยชีวิต เขากล่าวว่าเขาไม่ได้เลือกลำดับที่เด็กชายจะออกจากถ้ำ และเด็กชายตัดสินใจเองโดยพิจารณาจากระยะทางที่เด็กชายแต่ละคนอาศัยอยู่ห่างจากถ้ำ นอกจากนี้ เขายังกล่าวอีกว่า เด็กชายทั้ง 12 คนหมดสติไปโดยสมบูรณ์ ขณะที่พวกเขาถูกพาตัวออกจากถ้ำที่ถูกน้ำท่วม ขณะที่เขาฉีดยาเข้ากล้ามเนื้อที่ต้นขาให้เด็กชายแต่ละคน ๆ ละ 2 เข็ม คือ คีตามีนเพื่อให้พวกเขาหลับ และ อะโตรไพน์ เพื่อระงับการผลิตน้ำลายเพื่อหยุดการสำลัก

เครื่องราชอิสริยาภรณ์
---------------------

* 

* พ.ศ. 2561 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)

อ้างอิง
-------

1. 1 2  Andrews, Megan (30 July 2018). "Exemplary alumnus wins bravery award – and SA Australian of the Year". Flinders University. สืบค้นเมื่อ 2 March 2019.
2. 1 2  "Cave rescue: The Australian diving doctor who stayed with the boys". *BBC*. สืบค้นเมื่อ 2 March 2019.
3. ↑  Graham, Ben; Brook, Benedict (11 July 2018). "Calls for Aussie cave diver to be given Australian of the Year award". *news.com.au*.
4. ↑  "Tragedy behind Dr Richard Harris' Thai cave rescue credentials". *The Sydney Morning Herald*. 9 July 2018.
5. ↑  "Richard Harris". *OzTek*. คลังข้อมูลเก่าเก็บจากแหล่งเดิมเมื่อ 2021-05-17. สืบค้นเมื่อ 2 March 2019.
6. ↑  "Dr Richard Harris SC OAM". *Australian of the Year Awards*. คลังข้อมูลเก่าเก็บจากแหล่งเดิมเมื่อ 2022-03-11. สืบค้นเมื่อ 21 February 2022.
7. ↑  Hancock, Sarah; Dayman, Isabel; Puddy, Rebecca (9 July 2018). "Thai cave rescue: Adelaide cave-diving doctor Richard Harris missed holiday to help operation". *ABC News*. Australia. สืบค้นเมื่อ 2 March 2019.
8. ↑  "Australian honours, 24 July 2018" (PDF). *Commonwealth of Australia Gazette*. Governor-General of Australia. คลังข้อมูลเก่าเก็บจากแหล่งเดิม (PDF)เมื่อ 2018-07-24. สืบค้นเมื่อ 2 March 2019.
9. ↑  "His Majesty honours 188 for role in cave rescue operation". *The Nation*. Thailand. 7 September 2018. คลังข้อมูลเก่าเก็บจากแหล่งเดิมเมื่อ 2019-06-02. สืบค้นเมื่อ 2022-03-27.
10. ↑  "Dr Richard Harris SC OAM and Dr Craig Challen SC OAM". *Australian of the Year Awards*. 25 January 2019. คลังข้อมูลเก่าเก็บจากแหล่งเดิมเมื่อ 2022-03-10. สืบค้นเมื่อ 21 February 2022.
11. ↑  Harris Challen (2019). *Against All Odds*. Penguin Books Australia. ISBN 9781760890957.